ai4bharat/Pralekha huggingface dataset:
ఈశాన్య ప్రాంత అభివృద్ధి మంత్రిత్వ శాఖ
కోవిడ్-19 ఎదుర్కోడానికి ఈశాన్య రాష్ట్రాలకు రూ.25 కోట్లు 'లోటు భర్తీ' నిధి సమకూర్చనున్న కేంద్ర ఈశాన్య ప్రాంత అభివృద్ధి మంత్రిత్వ శాఖ: డాక్టర్ జితేంద్ర సింగ్
ఈశాన్య రాష్ట్రాల్లో కోవిడ్-19ని ఎదుర్కోడానికి తీయూసుకోవాల్సిన చర్యలపై కేంద్ర ఈశాన్య ప్రాంత అభివృద్ధి శాఖ సహాయ మంత్రి  డాక్టర్ జితేంద్ర సింగ్ సంబంధిత అధికారులందరితో వీడియో కాన్ఫరెన్స్ నిర్వహించారు. సామాజిక దూరం పాటించడంలో అమలు చేస్తున్న మార్గదర్శకాల గురించి సమీక్షించారు. సమావేశంలో మంత్రిత్వ శాఖ అదనపు కార్యదర్శి, ఇతర ఉన్నతాధికారులు పాల్గొన్నారు. మొత్తం శాఖకు సంబంధించిన పనంతా ఈ-ఆఫీస్ ద్వారానే నిర్వహిస్తున్నామని, కేంద్ర ప్రభుత్వ ఆదేశాల మేరకు ఇంటి నుండే విధులను చేపడుతున్నామని అధికారులు వివరించారు.
ఈశాన్య రాష్ట్రాలకు అవసరమైన నిత్యావసర వస్తువులను రవాణా చేయడానికి కార్గో విమానాలను సిద్ధంగా ఉంచామని మంత్రి చెప్పారు. లోటు భర్తీ చేసే నిధి కింద రూ. 25 కోట్లను ఈశాన్య రాష్ట్రాలకు ఇవ్వాలని నిర్ణయించినట్టు, దీని ద్వారా కోవిడ్-19ని సమర్థంగా ఎదుర్కొంటామని మంత్రి డాక్టర్ జితేంద్ర సింగ్ వెల్లడించారు. ఉమ్మడి నిధిగా కరోనాను ఎదుర్కొనే ఎటువంటి చర్యలనైనా చేపట్టవచ్చని ఆయన తెలిపారు. ప్రస్తుత కేంద్ర ప్యాకేజీ ల కిందకు ఇది రాదు.
వ్యాధిని నిరోధించే విషయంలో రాష్ట్రాలు త్వరగా తగు చర్యలు తీసుకోడానికి ఈ నిధి సౌలభ్యం కలిగిస్తుంది. ప్రస్తుత పథకాల క్రింద కేటాయించిన నిధులకు ఇది అదనం.
(Visitor Counter : 126
ప్రధాన మంత్రి కార్యాలయం
బ్రెజిల్ కు చెందిన ఫుట్ బాల్ యశస్వి శ్రీ పెలే కన్నుమూత పట్ల సంతాపాన్నివ్యక్తం చేసిన ప్రధాన మంత్రి
ఫుట్ బాల్ క్రీడ లో విశిష్టమైనటువంటి కీర్తి ని ఆర్జించిన వ్యక్తి, బ్రెజిల్ కు చెందిన శ్రీ పెలే కన్నుమూత పట్ల ప్రధాన మంత్రి శ్రీ నరేంద్ర మోదీ తీవ్ర దుఃఖాన్ని వ్యక్తం చేశారు. శ్రీ పెలే ఈ లోకాన్ని వీడిపోవడం క్రీడల జగతి లో భర్తీ చేయలేనంతటి శూన్యాన్ని మిగిల్చింది అని ప్రధాన మంత్రి శ్రీ నరేంద్ర మోదీ అన్నారు.
ప్రధాన మంత్రి ఒక ట్వీట్ లో -
‘‘శ్రీ పెలే కన్నుమూత క్రీడాప్రపంచం లో భర్తీ చేయలేనంతటి శూన్యాన్ని మిగిల్చింది. ప్రపంచ ఫుట్ బాల్ రంగం లో సూపర్ స్టార్ గా నిలచి శ్రీ పెలే సంపాదించుకొన్న ప్రజాదరణ ఎల్లలు ఎరుగనటువంటిది. ఆయన తన గొప్ప ఆట తీరు తోను, సాఫల్యాల తోను భావి తరాల వారి కి సైతం స్ఫూర్తి ని ప్రసాదిస్తూనే ఉంటారు. శ్రీ పెలే కుటుంబాని కి మరియు శ్రీ పెలే ను అభిమానించే వారి కి ఇదే నా సంతాపం. శ్రీ పెలే ఆత్మ కు ఆ ఈశ్వరుడు శాంతి ని ప్రసాదించు గాక.’’ అని పేర్కొన్నారు.
యు పి ఎస్ సి
యుపిఎస్సి మే 2022న చేసిన నియామకాల ఫలితాల ఖరారు
మే 2022 నెలలో యూనియన్ పబ్లిక్ సర్వీస్ కమిషన్ చేసిన నియామకాల ఫలితాలను ఖరారు అయ్యాయి. కమిషన్ సిఫార్సు చేసిన అభ్యర్ధులకు ఈ విషయాన్ని వ్యక్తిగతంగా పోస్ట్ ద్వారా తెలియచేశారు.
లింక్ను చేసేందుకు ఇక్కడ క్లిక్ చేయండి:
(Visitor Counter : 88
మహిళా, శిశు అభివృద్ధి మంత్రిత్వ శాఖ
మహమ్మారి కారణంగా తల్లిదండ్రులను కోల్పోయిన పిల్లలకు అండగా నిలిచిన పిఎం కేర్స్
తిరువనంతపురంలో ప్రయోజనాలను పంపిణీ చేసిన కేంద్ర సహాయమంత్రి వి. మురళీధరన్
అర్హులైన పిల్లలకు పిఎం కేర్స్ కింద లబ్ధులను విదేశీ వ్యవహారాల శాఖ సహాయమంత్రి శ్రీ వి. మురళీధరన్ సోమవారం తిరువనంతపురంలోని సివిల్ స్టేషన్లో నిర్వహించిన వేడుకలో అందచేశారు. కోవిడ్ మహమ్మారి కారణంగా తల్లిదండ్రులను కోల్పోయిన 11మంది పిల్లలు కేంద్ర సహాయ మంత్రి చేతుల మీదుగా ఈ ఉపకారాన్ని అందుకున్నారు. వీరిలో ఎనిమిదిమంది పిల్లలు 18 ఏళ్ళకన్నా తక్కువ వయసు ఉన్నవారు. ప్రధానమంత్రి నరేంద్ర మోడీ సందేశంతో కూడిన లేఖ, ఆర్ధిక ప్రయోజనాల కోసం పిఎం కేర్స్ అకౌంట్కు సంబంధించిన పాస్ బుక్, ఉచిత చికిత్స, ఆరోగ్య సంరక్షణ కోసం హెల్త్ కార్డ్, విద్యా ప్రయోజనాలను పిల్లలకు పంపిణీ చేశారు. మొత్తం 112మంది కేరళకు చెందిన పిల్లలు ఈ సాయాన్ని అందుకుంటున్నారు. జిల్లా కలెక్టర్ శ్రీమతి నవ్జోత్ సింగ్ ఖోసా కూడా ఈ కార్యక్రమంలో పాల్గొన్నారు.
రక్షణ మంత్రిత్వ శాఖ
భారత్-అమెరికా నౌకాదళాల పేలుడు పదార్థాల నిర్వీర్య విన్యాసాలు - సాల్వెక్స్
భారత నౌకాదళం - అమెరికా నౌకాదళం  మధ్య 'సాల్వేజ్ అండ్ ఎక్స్ప్లోజివ్ ఆర్డినెన్స్ డిస్పోజల్'  - సాల్వెక్స్ ఏడో విడతను జూన్ 26 నుంచి జులై 06 వరకు కోచిలో నిర్వహించారు. భారత్, అమెరికా నౌకాదళాలు కలిసి 2005 నుంచి ఈ విన్యాసాల్లో పాల్గొంటున్నాయి. నిపుణులైన డైవింగ్, ఈవోడీ బృందాలతో పాటు ఐఎన్ఎస్ నిరీక్షక్, యూఎస్ఎన్ఎస్ సాల్వర్ నౌకలు కూడా ఈ విన్యాసాల్లో పాల్గొన్నాయి.
రెండు దేశాల డైవింగ్ బృందాలు కలిసి 10 రోజుల పాటు సముద్ర రంగ మందుపాతరల తొలగింపు అనుభవాలను పంచుకున్నారు. భూమిపై, సముద్రంలో ఈవోడీ కార్యకలాపాల్లో కలిసి శిక్షణ పొందారు. పరస్పర సహకారం, సమన్వయం పెంచుకోవడానికి, సముద్ర రంగ మందుపాతరల నిర్వీర్యం, ఈవోడీ పనుల్లో ఉత్తమ పద్ధతుల నుంచి పరస్పరం తెలుసుకోవడానికి ఉమ్మడి శిక్షణ నిర్వహించారు.
మందుపాతరల గుర్తింపు, నిర్వీర్యం, శిథిలాల ప్రదేశాన్ని గుర్తించడం, తొలగించడం వంటి విభిన్న అంశాల్లో డైవింగ్ బృందాల నైపుణ్యాన్ని ఈ ఉమ్మడి విన్యాసాలు మెరుగుపరిచాయి.
ఆరోగ్య, కుటుంబ సంక్షేమ మంత్రిత్వ శాఖ
219.04 కోట్ల డోసులను దాటిన జాతీయ కొవిడ్-19 టీకా కార్యక్రమం
12-14 ఏళ్ల వారికి 4.10 కోట్లకు పైగా టీకా మొదటి డోసులు
దేశవ్యాప్త క్రియాశీల కేసుల సంఖ్య 27,374
గత 24 గంటల్లో నమోదయిన కొత్త కేసులు 1,957
ప్రస్తుత రికవరీ రేటు 98.75%
వారపు పాజిటివిటీ రేటు 1.21%
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం; జాతీయ కొవిడ్-19 టీకా కార్యక్రమం 219.04 కోట్ల  డోసులను అధిగమించింది.
12-14 ఏళ్ల వారికి కొవిడ్-19 టీకాల కార్యక్రమం 2022 మార్చి 16 నుంచి ప్రారంభమైంది. అప్పటి నుంచి ఇప్పటి వరకు 4.10 కోట్లకు పైగా  టీకా మొదటి డోసులను వీరికి ఇచ్చారు. 18-59 సంవత్సరాల వారికి ముందు జాగ్రత్త టీకాలను 2022 ఏప్రిల్ 10వ తేదీ నుంచి ఇస్తున్నారు.
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం:
|
|
మొత్తం టీకా డోసులు
|
|
ఆరోగ్య సిబ్బంది
|
|
మొదటి డోసు
|
|
10415272
|
|
రెండో డోసు
|
|
10119562
|
|
ముందు జాగ్రత్త డోసు
|
|
7044623
|
|
ఫ్రంట్లైన్ సిబ్బంది
|
|
మొదటి డోసు
|
|
18436952
|
|
రెండో డోసు
|
|
17717768
|
|
ముందు జాగ్రత్త డోసు
|
|
13692661
|
|
12-14 ఏళ్ల వారు
|
|
మొదటి డోసు
|
|
41083298
|
|
రెండో డోసు
|
|
31943005
|
|
15-18 ఏళ్ల వారు
|
|
మొదటి డోసు
|
|
61966450
|
|
రెండో డోసు
|
|
53171570
|
|
18-44 ఏళ్ల వారు
|
|
మొదటి డోసు
|
|
561337661
|
|
రెండో డోసు
|
|
516006441
|
|
ముందు జాగ్రత్త డోసు
|
|
98062486
|
|
45-59 ఏళ్ల వారు
|
|
మొదటి డోసు
|
|
204038542
|
|
రెండో డోసు
|
|
197013462
|
|
ముందు జాగ్రత్త డోసు
|
|
49728065
|
|
60 ఏళ్లు పైబడినవారు
|
|
మొదటి డోసు
|
|
127674684
|
|
రెండో డోసు
|
|
123176836
|
|
ముందు జాగ్రత్త డోసు
|
|
47846882
|
|
ముందు జాగ్రత్త డోసులు
|
|
21,63,74,717
|
|
మొత్తం డోసులు
|
|
2,19,04,76,220
దేశవ్యాప్త క్రియాశీల కేసుల సంఖ్య 27,374. మొత్తం పాజిటివ్ కేసుల్లో ఇది 0.06 శాతం.
భారతదేశ రికవరీ రేటు 98.75 శాతంగా ఉంది. గత 24 గంటల్లో 2,654 మంది రోగులు కోలుకున్నారు. దీంతో, కోలుకున్న రోగుల సంఖ్య  4,40,60,198 కి పెరిగింది.
గత 24 గంటల్లో 1,957 కొత్త కేసులు నమోదయ్యాయి.
గత 24 గంటల్లో మొత్తం 2,76,125 పరీక్షలు చేశారు. దేశవ్యాప్తంగా ఇప్పటివరకు 89.73 కోట్లకు పైగా  పరీక్షలు నిర్వహించారు.
వారపు పాజిటివిటీ రేటు 1.21 శాతంగా, రోజువారీ పాజిటివిటీ రేటు 0.71 శాతంగా నమోదయ్యాయి.
చట్ట, న్యాయ మంత్రిత్వ శాఖ
దేశంలో ఏకకాలంలో ఎన్నికల నిర్వహణకు సంబంధించి ఉన్నత స్థాయి కమిటీ ప్రాథమిక సమావేశం
దేశంలోని అన్ని రాష్ట్రాల శాసనసభలు, లోక్సభకు ఒకేసారి ఎన్నికల నిర్వహణకు సంబంధించిన అంశాలు పరిశీలించి, సిఫార్సులు చేసేందుకు భారత మాజీ రాష్ట్రపతి శ్రీ రామ్నాథ్ కోవింద్ అధ్యక్షతన నియామకమైన అత్యున్నత స్థాయి కమిటీ ఈ రోజు ప్రాథమిక సమావేశాన్ని నిర్వహించింది. కేంద్ర హోం మంత్రి శ్రీ అమిత్ షా, కేంద్ర చట్ట &న్యాయ శాఖ సహాయ మంత్రి  శ్రీ అర్జున్ రామ్ మేఘ్వాల్, రాజ్యసభలో మాజీ ప్రతిపక్ష నేత శ్రీ గులాం నబీ ఆజాద్, 15వ ఆర్థిక సంఘం మాజీ ఛైర్మన్ శ్రీ ఎన్.కె. సింగ్, లోక్సభ మాజీ సెక్రటరీ జనరల్ డా.సుభాష్ సి కశ్యప్, మాజీ చీఫ్ విజిలెన్స్ కమిషనర్ శ్రీ సంజయ్ కొఠారి ఈ సమావేశానికి హాజరయ్యారు. సీనియర్ న్యాయవాది శ్రీ హరీష్ సాల్వే వర్చువల్ పద్ధతిలో సమావేశంలో పాల్గొన్నారు. లోక్సభలో ప్రతిపక్ష పార్టీ నాయకుడు శ్రీ అధిర్ రంజన్ చౌదరి ఈ సమావేశానికి హాజరు కాలేదు.
అత్యున్నత స్థాయి కమిటీ సభ్యులకు స్వాగతం పలికిన కమిటీ చైర్మన్ శ్రీ రామ్ నాథ్ కోవింద్, సమావేశం ఎజెండాను వివరించారు.
కమిటీ పని విధానాలను శ్రీ రామ్ నాథ్ కోవింద్ వివరించారు. దేశంలో ఏకకాలంలో ఎన్నికలు నిర్వహణ అంశంపై సూచనలు/అభిప్రాయాలు కోరేందుకు గుర్తింపు పొందిన జాతీయ రాజకీయ పార్టీలు, రాష్ట్రాల్లో ప్రభుత్వాలు ఏర్పాటు చేసిన రాజకీయ పార్టీలు, పార్లమెంట్లో ప్రాతినిధ్యం ఉన్న రాజకీయ పార్టీలు, గుర్తింపు పొందిన రాష్ట్ర రాజకీయ పార్టీలను ఆహ్వానించాలని కమిటీ నిర్ణయించింది. దేశంలో ఏకకాల ఎన్నికల అంశంపై సూచనలు/అభిప్రాయాలు రూపొందించడానికి భారత న్యాయ కమిషన్ను కూడా కమిటీ ఆహ్వానిస్తుంది.
ధన్యవాదాల తీర్మానంతో సమావేశం ముగిసింది.
ప్రధాన మంత్రి కార్యాలయం
ఉత్తరాఖండ్ లో 100 శాతం బ్రాడ్ గేజ్ రైలు మార్గాల విద్యుదీకరణను ప్రశంసించిన - ప్రధానమంత్రి
ఉత్తరాఖండ్ లో 100 శాతం బ్రాడ్ గేజ్ రైలు మార్గాల విద్యుదీకరణను ప్రధానమంత్రి శ్రీ నరేంద్ర మోదీ ప్రశంసించారు.
ఉత్తరాఖండ్ లో 100 శాతం బ్రాడ్ గేజ్ రైలు మార్గాల విద్యుదీకరణ గురించి తెలియజేస్తూ కేంద్ర రైల్వే మంత్రి శ్రీ అశ్విని వైష్ణవ్ చేసిన ట్వీట్ కు సమాధానంగా ప్రధానమంత్రి సామాజిక మాధ్యమం ద్వారా ట్వీట్ చేస్తూ, “ఉత్సాహకరమైన ఫలితం!
ఇది దేవ్ భూమి ఉత్తరాఖండ్ కు ప్రయోజనం చేకూరుస్తుంది, పర్యాటకాన్ని మరింత మెరుగుపరుస్తుంది." అని పేర్కొన్నారు.
వ్యవసాయ మంత్రిత్వ శాఖ
వ్యవసాయంలో యాంత్రీకరణను ప్రోత్సహించడానికి భారత ప్రభుత్వం చేపట్టిన కార్యక్రమాలు
వ్యవసాయ రంగంలో యాంత్రీకరణ ఎంతో కీలకం. ఎందుకంటే ఇది పంట ఉత్పత్తి సామర్థ్యంతో పాటు ఉత్పాదకతను పెంచుతుంది. పంటల ఉత్పత్తితో పాటు ఇది వివిధ వ్యవసాయ కార్యకలాపాలతో ముడిపడి ఉంటుంది.
పైన పేర్కొన్న వాటిని పరిగణనలోకి తీసుకొని, దేశంలో వ్యవసాయ యాంత్రీకరణను పెంచడానికి, ప్రత్యేక అంకితభావ పథకం "సబ్ మిషన్ ఆన్ అగ్రికల్చరల్ మెకనైజేషన్ " ను 2014-15లో భారత ప్రభుత్వం ప్రవేశపెట్టింది. కస్టమ్ హైరింగ్ సెంటర్స్  లను స్థాపించడం ద్వారా హై-టెక్ & హై వాల్యూ ఫార్మ్ పరికరాలు మరియు ఫార్మ్ మెషినరీ బ్యాంకుల కోసం హబ్లను సృష్టించడం ద్వారా చిన్న మరియు సన్నకారు రైతులకు  వ్యవసాయ యంత్రాలను అందుబాటులోకి తీసుకురావడం ఈ పథకం లక్ష్యం. పలు వర్గాల రైతులకు వివిధ సబ్సిడీ వ్యవసాయ పరికరాలు మరియు యంత్రాల పంపిణీ కూడా ఈ పథకం కింద అందిస్తున్నారు. చిన్నచిన్న కమతాలకు  వ్యవసాయ యంత్రాల కొనుగోలు ఆర్థికంగా సాధ్యం కాదు కాబట్టి వాటికి యంత్రాలను కస్టమ్ నియామక సంస్థ అందిస్తుంది. యంత్ర కార్యకలాపాల ప్రదర్శన మరియు రైతులు మరియు యువత మరియు ఇతరుల నైపుణ్యం అభివృద్ధి ద్వారా లబ్దిదారుల్లో అవగాహన కల్పించడం కూడా ఎస్ఎంఏఎమ్ పథకం యొక్క ఉద్దేశాలలో ఉంది. దేశవ్యాప్తంగా ఏర్పాటు చేసిన పరీక్షా కేంద్రాలలో యంత్రాల పనితీరు పరీక్ష మరియు ధృవీకరణ వ్యవసాయ యంత్రాలను గుణాత్మకంగా, సమర్థవంతంగా ఇది నిర్ధారిస్తుంది.
2014-15 నుండి 2020-21 మధ్యకాలంలో ఈ పథకం కింద రూ .4556.93 కోట్ల నిధులను రాష్ట్రాలు మరియు ఇతర అమలు సంస్థలకు విడుదల చేశారు. ప్రస్తుతానికి 13 లక్షలకు పైగా వ్యవసాయ యంత్రాలు ఈ పథకం కింద పంపిణీ చేయబడ్డాయి.అలాగే 27.5 వేలకు పైగా కస్టమ్ నియామక సంస్థలు ఏర్పాటు చేయబడ్డాయి. 2021-22 సంవత్సరానికి ఎస్ఎంఏఎమ్ పథకానికి రూ.1050 కోట్ల బడ్జెట్ కేటాయించబడింది. ఈ మొత్తం అంతకుముందు సంవత్సరంతో పోలిస్తే ఎక్కువ.
వ్యవసాయంలో యాంత్రీకరణ పెంపొందించేందుకు మరియు వివిధ వ్యవసాయ కార్యకలాపాలను నిర్వహించడానికి భారత ప్రభుత్వం అమలు చేస్తున్న పథకాలు క్రమంగా మంచి ఫలితాలను అందిస్తున్నాయి. తద్వారా వ్యవసాయ ఉత్పత్తి పెరుగుతోంది. వ్యవసాయ విద్యుత్ లభ్యత 2016-17లో హెక్టారుకు 2.02 కిలోవాట్ల నుండి 2018-19లో హెక్టారుకు 2.49 కిలోవాట్లకు పెరిగింది. గత కొంతకాలంగా వ్యవసాయ యంత్రీకరణలో గణనీయమైన పెరుగుదల ఉంది. పంటల విస్తీర్ణం, పంటల ఉత్పత్తి, దేశం యొక్క వ్యవసాయ ఉత్పత్తిలో అసాధారణ పెరుగుదల ద్వారా ఇది తెలుస్తోంది.
సాంస్కృతిక మంత్రిత్వ శాఖ
ఫోటోగ్రఫీ ప్రియులకోసం 'మేళాక్షణాలు' పేరిట పోటీ
కేంద్ర సాంస్కృతిక వ్యవహారాల మంత్రిత్వ శాఖ
ఆధ్వర్యంలో నిర్వహణ..
ముఖ్యాంశాలు:
- సంప్రదాయ ఉత్సవాల, మేళాల ప్రాముఖ్యతను గురించి ప్రధాన మంత్రి నరేంద్ర మోదీ ‘మన్ కీ బాత్’ ప్రసంగంలో వివరించారు.
- ఫొటోగ్రఫీ పోటీలో విజేతలకు ఫైనల్ అవార్డులు, నెలవారీ అవార్డులు ప్రదానం చేస్తారు.
- నెలవారీ అవార్డుల విభాగంలో ప్రథమ బహుమతిగా రూ. 10,000; ద్వితీయ బహుమతిగా రూ. 7,500, తృతీయ బహుమతిగా రూ. 5,000.
ఫోటోగ్రఫీ అభిమానులకోసం కోసం 'మేళా క్షణాలు' పేరిట ఛాయాగ్రహణంలో ఒక పోటీని భారత ప్రభుత్వ సాంస్కృతిక వ్యవహారాల మంత్రిత్వ శాఖ నిర్వహిస్తోంది. సంప్రదాయ ఉత్సవాల ప్రాముఖ్యతను గురించి ‘మన్ కీ బాత్’ 91వ విడత ప్రసంగం సందర్భంగా ప్రధాన మంత్రి నరేంద్ర మోదీ వివరించారు.
ఫోటోగ్రఫీ పోటీలో పాల్గొనాలనుకునే వారందరూ ఏదైనా సంప్రదాయ ప్రదర్శన, ఉత్సవం, మేళాలో గడిపిన క్షణాలనుంచి తాము తీసిన ఉత్తమమైన ఛాయాచిత్రాలను  ఈ పోటీకి పంపించుకోవచ్చు. తద్వారా, వారు నగదు బహుమతులను, ప్రోత్సాహక పురస్కారాలను గెలుచుకునే అవకాశాన్ని పొందవచ్చు.
ఈ పోటీలో విజేతలకు ఫైనల్ అవార్డులు, నెలవారీ అవార్డులు అందుకునే అవకాశం ఉంటుంది. ఫైనల్ అవార్డుల్లో ప్రథమ బహుమతిగా రూ. 1,00,000, ద్వితీయ బహుమతిగా రూ. 75,000, తృతీయ బహుమతిగా రూ. 50,000 ప్రదానం చేస్తారు. ఇంకా,. నెలవారీ అవార్డుల ప్రథమ బహుమతిగా రూ. 10,000, ద్వితీయ బహుమతిగా రూ. 7,500, తృతీయ బహుమతిగా రూ. 5,000 ఇస్తారు.
ఫొటోగ్రఫీ పోటీలో పాల్గొనడానికి, దిగువన ఇచ్చిన ఈ ఫారమ్ను నింపాల్సి ఉంటుంది:
https://docs.google.com/forms/d/1Tkb-t08neMAb6EOHZGYlM5CfqfHMcDk8hVikPQye-Bs/edit?pli=1
‘ఏక్ భారత్ శ్రేష్ఠ భారత్’ పేరిట భిన్నత్వంలో ఏకత్వ స్ఫూర్తిని ప్రోత్సహించడంలో సాంప్రదాయ ఉత్సవాలకు ఎంతో ప్రాముఖ్యం ఉందని ప్రధాన మంత్రి నరేంద్ర మోదీ, 2022 జూలై 31న ‘మన్ కీ బాత్’ 91విడత ప్రసంగంలో తెలియజేశారు. మన దేశంలో నిర్వహించే జాతరలకు, మేళాలకు ఎంతో గొప్ప సాంస్కృతిక ప్రాముఖ్యత ఉందని ప్రధానమంత్రి అన్నారు. ప్రజలను, జన హృదయాలను జాతరలు అనుసంధానం చేస్తాయన్నారు. మన దేశంలోని వివిధ రాష్ట్రాలలో అనేక గిరిజన సంఘాల ఆధ్వర్యంలో సంప్రదాయ ఉత్సవాలు జరుగుతూ ఉన్నాయని ఆయన తెలిపారు. కొన్ని జాతరలు గిరిజన సంస్కృతికి సంబంధించినవి కాగా, మరి కొన్నింటిని గిరిజన చరిత్ర, వారసత్వానికి అనుసంధానంగా నిర్వహిస్తూ ఉంటారని ఆయన చెప్పారు.
సంబంధిత లింకులు: https://pib.gov.in/PressReleasePage.aspx?PRID=1847058
ప్రధాన మంత్రి కార్యాలయం
మహారాష్ట్ర లోజరిగిన ఒక దుర్ఘటన లో ప్రాణనష్టం వాటిల్లినందుకు సంతాపాన్ని వ్యక్తం చేసిన ప్రధానమంత్రి
బాధితుల కు పిఎమ్ఎన్ ఆర్ ఎఫ్ నుంచి పరిహారాన్ని ఇస్తున్నట్లు ఆయన ప్రకటించారు
మహారాష్ట్ర లో సెల్ సురా కు సమీపం లో జరిగిన ఒక దుర్ఘటన లో ప్రాణనష్టం సంభవించడం పట్ల ప్రధాన మంత్రి శ్రీ నరేంద్ర మోదీ ప్రగాఢ దు:ఖాన్ని వ్యక్తం చేశారు. బాధితుల కు ప్రధాన మంత్రి జాతీయ సహాయ నిధి  నుంచి పరిహారాన్ని ఇవ్వనున్నట్లు కూడా ప్రధాన మంత్రి ప్రకటన చేశారు.
ప్రధాన మంత్రి కార్యాలయం అనేక ట్వీట్ లలో –
మహారాష్ట్ర లో సేల్ సురా కు దగ్గర లో జరిగిన ఒక ప్రమాదం లో ప్రాణనష్టం వాటిల్లడం నాకు వేదన ను కలిగించింది. ఈ దు:ఖ ఘడియ లో, ప్రియతముల ను కోల్పోయిన వారి యొక్క శోకం లో నేను సైతం పాలుపంచుకొంటున్నాను. ఈ ఘటన లో గాయపడ్డ వ్యక్తులు త్వరలోనే కోలుకోవాలంటూ ఆ ఈశ్వరుడి ని ప్రార్థిస్తున్నాను.
సేల్ సురా సమీపం లో జరిగిన దుర్ఘటన లో ప్రాణాల ను కోల్పోయిన వారికి ప్రతి ఒక్కరికి పిఎమ్ఎన్ఆర్ఎఫ్ నుంచి 2 లక్షల రూపాయల చొప్పున వారి దగ్గరి సంబంధికుల కు ఇవ్వడం జరుగుతుంది అని ప్రధాన మంత్రి శ్రీ నరేంద్ర మోదీ ప్రకటించారు. ప్రమాదం లో గాయపడిన వారికి 50,000 రూపాయల చొప్పున ఇవ్వడం జరుగుతుంది.’’ అని తెలిపింది.
ప్రధాన మంత్రి కార్యాలయం
యుఎస్ కాంగ్రెస్ సంయుక్త సమావేశం లో ప్రధాన మంత్రి ప్రసంగం
ప్రధాన మంత్రి శ్రీ నరేంద్ర మోదీ యుఎస్ హౌస్ ఆప్ రిప్రెజెంటెటివ్స్ స్పీకర్ శ్రీ కెవిన్ మేక్ కార్థీ, సీనెట్ లో సంఖ్యాబలమున్న నేత శ్రీ చార్ల్ స్ శూమర్, సీనెట్ లో రిపబ్లికన్ పార్టీ నేత శ్రీ మిచ్ మేక్ కోనెల్ మరియు సభ లో డెమోక్రెటిక్ పార్టీ నేత శ్రీ హకీమ్ జెఫ్రీస్ లు ఆహ్వానించిన మీదట 2023 వ సంవత్సరం లో జూన్ 22 తేదీ న యుఎస్ కాంగ్రెస్ సంయుక్త సమావేశాన్ని ఉద్దేశించి ప్రసంగించారు.
ఈ కార్యక్రమానికి యుఎస్ఎ ఉపాధ్యక్షురాలు కమలా హేరిస్ గారు కూడా హాజరయ్యారు.
కేపిటల్ హిల్ కు ప్రధాన మంత్రి చేరుకోవడం తోనే కాంగ్రెస్ నాయకులు లాంఛనపూర్వకం గా స్వాగతం పలికారు. దీని తరువాత, ప్రధాన మంత్రి శ్రీ నరేంద్ర మోదీ సభ స్పీకర్ శ్రీ కెవిన్ మేక్ కార్థీ తో మరియు కాంగ్రెస్ లోని వివిధ నేతల తో కలసి విడి విడి గా సమావేశమయ్యారు.
ప్రధాన మంత్రి తన ప్రసంగం లో, భారతదేశం-యుఎస్ మధ్య సంబంధాల ను బలపరచడం కోసం యుఎస్ కాంగ్రెస్ దీర్ఘకాలం గా లభిస్తున్నటువంటి మరియు బలమైనటువంటి ద్విపక్షీయ సమర్థన ను ప్రశంసించారు.
భారతదేశం-యుఎస్ ద్వైపాక్షిక సంబంధాల లో శరవేగం గా చోటుచేసుకొన్న ప్రగతి ని గురించి ప్రధాన మంత్రి మాట్లాడారు. ద్వైపాక్షిక సంబంధాల ను మరింత గా పెంపొందింప చేసుకొనే విషయం లో తన దృష్టి కోణాన్ని ఆయన వెల్లడించారు. భారతదేశం యొక్క విస్తృతమైన ప్రగతి ని మరియు ప్రపంచాని కి భారతదేశం ఇవ్వజూపుతున్న అవకాశాల ను గురించి కూడా ఆయన వివరించారు.
స్పీకర్ శ్రీ మేక్ కార్థీ ప్రధాన మంత్రి యొక్క గౌరవార్థం ఒక స్వాగత కార్యక్రమాన్ని ఏర్పాటు చేశారు. అమెరికా లో కాంగ్రెస్ యొక్క సంయుక్త సమావేశాన్ని ఉద్దేశించి ప్రధాన మంత్రి ప్రసంగించడం ఇప్పటికి ఇది రెండో సారి. ఆయన ఇంతకు ముందు 2016 వ సంవత్సరం సెప్టెంబరు లో యుఎస్ఎ లో తన ఆధికారిక పర్యటన సందర్భం లో యుఎస్ కాంగ్రెస్ ను ఉద్దేశించి ప్రసంగించారు.
రైల్వే మంత్రిత్వ శాఖ
6000కు పైగా రూట్ కిలోమీటర్లతో రైల్వేలు మున్నెన్నడు లేని రీతిలో గరిష్ఠ స్థాయిలో రూట్ల విద్యుదీకరణ. చేపట్టింది. ఒక్క ఏడాదిలో 37 శాతం వృద్ధిని సాధించింది. 45,881 రూట్ కిలోమీటర్లు అంటే 71 శాతం 31-03-2021 నాటికి విద్యుదీకరింపబడింది.
మొత్తం రైల్వే విద్యుదీకరణలో 34 శాతం విద్యుదీకరణ గత మూడు సంవత్సరాలలోనే పూర్తి అయింది.
ఇది పర్యావరణానికి ఎంతో మేలు.
ప్రాజెక్టుల వేగం పెంచేందుకు రైల్వే కోవిడ్ను ఒక అవకాశంగా తీసుకుంది.
ఇండియన్ రైల్వే 2020-21 ఒక్క సంవత్సరంలోనే 6.015 రూట్కిలోమీటర్లు  మేర గరిష్ఠ స్థాయిలో విద్యుదీకరణ చేపట్టింది.
కోవిడ్ మహమ్మారి ఉన్నప్పటికీ 2018-19 సంవత్సరంలో సాధించిన 5,276 ఆర్.కె.ఎం లను రైల్వే దాటింది.
2020-21 కోవిడ్ మహమ్మారి సమయంలో కూడా రైల్వే విద్యుదీకరణలో 6000 కిలోమీటర్లపైగా మైలురాయిని దాటడం భారతీయ రైల్వేలు గర్వించదగిన సమయం. దీనితో భారతీయ రైల్వేల పర్యావరణ హిత కరమైన ఇంధన భద్రత కలిగిన సంస్థగా రూపుదిద్దుకుంటున్నది.
భారతీయ రైల్వేకి సంబంధించి తాజా గా బ్రాడ్గేజ్ నెటవర్క్ 63,949 రూట్కిలోమీటర్లు  కొంకణ్రైల్వేతోకూడాకలుపుకుంటే 64,689రూట్కిలోమీటర్లు. ఇందులో 45,881 రూట్ కిలోమీటర్లు అంటే 71 శాతం 31-03-2021 నాటికి విద్యుదీకరింపబడింది.
ఇటీవలి కాలంలో రైల్వే విద్యుదీకరణకు అత్యంత ప్రాధాన్యత ఇవ్వడంజరిగింది. దేశం దిగుమతి చేసుకుంటున్న పెట్రోలియం ఆధారిత ఇంధన వనరుల వినియోగం తగ్గించడానికి , దేశ ఇంధన భద్రతను పెంపొందించడానికి, పర్యావరణ హితకర మైన, ఇంధన సామర్థ్యంతో కూడిన సమర్ధమైన రవాణా దార్శనికతతో రైల్వే విద్యుదీకరణపై దృష్టిపెట్టడం జరిగింది.
2014-21 సంవత్సరాల మధ్య గత ఏడు సంవత్సరాలలో 2007-14 సంవత్సరాల మధ్య సాధించిన విద్యుదీకరణతో పోల్చినపుడు 5 రెట్లు ఎక్కువ విద్యుదీకరణ జరిగింది. 2014నుంచి రికార్డు స్థాయిలో 24,080 ఆర్.కె.ఎం  విద్యుదీకరణ కాగా 2007-14 మధ్య 4,337 ఆర్కెఎం  విద్యుదీకరణ జరిగింది.
మొత్తం విద్యుదీకరణ జరిగిన 45,881 ఆర్.కె.ఎం లలో ఇప్పటివరకు 34 శాతం విద్యుదీకరణ గత మూడు సంవత్సరాలలోనే జరిగింది.
ఇండియన్ రైల్వే రికార్డు స్థాయిలో 56 టిఎస్ ఎస్ లను  2020-21 సంవత్సరాలలో ఏర్పాటు చేసింది. అంతకు ముందు వీటి ఏర్పాటు సంఖ్య గరిష్ఠంగా 42. కోవిడ్ మహమ్మారి ఉన్నప్పటికీ 33 శాతం మెరుగుదల సాధించింది.
గత ఏడు సంవత్సరాలో 201 ట్రాక్షన్ సబ్ స్టేషన్లు ప్రారంభమయ్యాయి.
ఏడాదిగా భారతీయ రైల్వే విద్యుదీకరణ చేసిన కొన్ని ప్రధానరైల్వే సెక్షన్లు కిందివిధంగా ఉ న్నాయి.
సీరియల్ నెంబర్ -- ప్రధాన రూట్
1. ముంబాయి- హౌరా వయా జబల్పూర్
2. ఢిల్లీ- దర్భంగా -జయనగర్
3. గోరఖ్పూర్- వారణాశి వయా అవునరిహార్
4. జబల్పూర్ -నయిన్పూర్- గోండియా- బలార్ష
5. చెన్నై- ట్రిచి
6. ఇండోర్- గునా- గ్వాలియర్- అమృతసర్
7. ఢిల్లీ-జైపూర్- ఉదయ్పూర్
8. న్యూఢిల్లీ- న్యూకూచ్ బెహర్-శ్రీరామ్పూర్ అస్సాం వయా పట్నా, కతిహార్
9. అజ్మీర్- హౌర
10. ముంబాయి- మార్వార్
11. ఢిల్లీ- మోరాదాబాద్-తనక్పూర్
ఇండియన్ రైల్వే 2023 డిసెంబర్ నాటికి ట్రాక్లన్నింటినీ విద్యుదీకరించాలని ప్రణాళిక రూపొందించింది.
మొత్తం రైల్వే విద్యుదీకరణ వల్ల 2030 నాటి ఉద్గారాలు పూర్తిగా లేకుండా చేయాలన్నది లక్ష్యం.అది కూడా దాని మొత్తం విద్యుత్ అవసరాలను పునరుత్పాదక ఇంధన వనరుల ద్వారా సమకూర్చుకోనున్నది.
వినియోగదారు వ్యవహారాలు, ఆహార మరియు ప్రజా పంపిణీ మంత్రిత్వ శాఖ
సెప్టెంబరు, 2015 నుండి నుండి చండీగఢ్ పుదుచ్చేరి, మార్చి, 2016 నుంచి దాద్రా నగర్ హవేలీ పట్టణ ప్రాంతాలలో పైలట్ ప్రాతిపదికన పీడీఎస్ రాయితీ డబ్బును లబ్దిదారుల బ్యాంకు ఖాతాలోకి నేరుగా నగదు బదిలీ చేయడం జరుగుతోంది.
ఆహారధాన్యాల భారీ భౌతిక కదలిక అవసరాన్ని తగ్గించడం, లబ్ధిదారులకు ఆహార ఎంపికలను పెంచుకోవడానికి ఎక్కువ స్వయంప్రతిపత్తిని అందించడం, ఆహార వైవిధ్యాన్ని మెరుగుపరచడం, లీకేజీలను తగ్గించడం, మెరుగైన లక్ష్యాన్ని సులభతరం చేయడం ఆర్థిక చేరికలను ప్రోత్సహించడానికి ప్రత్యక్ష ప్రయోజన బదిలీ  పథకాన్ని అందుబాటులోకి తెచ్చారు.
కేంద్ర వినియోగదారుల వ్యవహారాలు, ఆహారం ప్రజాపంపిణీ శాఖ సహాయ మంత్రి సాధ్వి నిరంజన్ జ్యోతి ఈరోజు లోక్సభలో ఒక ప్రశ్నకు లిఖితపూర్వకంగా సమాధానమిస్తూ ఆహారధాన్యాలను నేరుగా అందించే బదులు ఆహార సబ్సిడీని నేరుగా ప్రజాపంపిణీ లబ్ధిదారుల బ్యాంకు ఖాతాలోకి నగదు బదిలీ చేసే పథకం ఇదని తెలియజేశారు. ఈ విధానం ఇప్పటికే మూడు కేంద్రపాలిత ప్రాంతాలైన చండీగఢ్ పుదుచ్చేరిలో సెప్టెంబర్, 2015 నుండి దాద్రా నగర్ హవేలీ పట్టణ ప్రాంతాలలో మార్చి, 2016 నుండి అమలు చేయబడుతోంది. ఈ కేంద్రాలలోని లబ్ధిదారులు నగదు బదిలీని అందుకుంటున్నారు. బహిరంగ మార్కెట్ నుండి తమకు నచ్చిన ఆహార ధాన్యాల కొనుగోలు కోసం ఉపయోగించుకోవచ్చు.
డైరెక్ట్ బెనిఫిట్ ట్రాన్స్ఫర్  ప్రయోగం  ఆహారధాన్యాల భారీ భౌతిక కదలిక అవసరాన్ని తగ్గించడం  లబ్ధిదారులకు వారికి నచ్చిన ఎంచుకోవడానికి ఎక్కువ స్వయంప్రతిపత్తిని అందించడం  ఆహార వైవిధ్యాన్ని మెరుగుపరచడం  లీకేజీలను తగ్గించడం  సులభతరం చేయడం లక్ష్యంగా పెట్టుకుంది.  ఆర్థిక చేరికను ప్రోత్సహిస్తుంది.
 కింద నోటిఫై అయిన ఆహార సబ్సిడీ నిబంధనల నగదు బదిలీ, 2015 నిబంధనల ప్రకారం అమలు చేయడం జరుగుతోంది. ఇది ఆహార సబ్సిడీని నేరుగా నగదు రూపంలో అందిస్తుంది. బహిరంగ మార్కెట్ నుండి అర్హత కలిగిన ఆహార ధాన్యాల కొనుగోలును కొనడానికి అర్హులైన కుటుంబాల బ్యాంకు ఖాతాలలోకి డబ్బు పంపించడం జరుగుతుంది. ఇందుకు కొన్ని షరతులు ఉంటాయి. లబ్ధిదారుల డేటాబేస్ పూర్తి డిజిటలైజేషన్, డీ-డూప్లికేషన్ జరగాలి. డిజిటలైజ్డ్ లబ్ధిదారుల డేటాబేస్లో బ్యాంక్ ఖాతా వివరాలను సీడింగ్ చేయాలి. బహిరంగ మార్కెట్లో ఆహార ధాన్యాల లభ్యత వంటి దాని అమలుకు సంసిద్ధతను పరిశీలించాలి. ఈ షరతులకు లోబడి గుర్తించిన ప్రాంతాలలో ఈ పథకాన్ని చేపట్టవచ్చు. పథకం అమలు కోసం వ్రాతపూర్వక సమ్మతి ఉన్న రాష్ట్రం లేదా కేంద్రపాలిత ప్రాంతం లేదా రాష్ట్ర లేదా కేంద్రపాలిత ప్రాంతంలోని ఏదైనా నిర్దిష్ట ప్రాంతం నిబంధనల ప్రకారం గుర్తించబడిన ప్రాంతంగా నిర్వచించడం జరిగింది. కాబట్టి రాష్ట్రాలు/యూటీలు ఆహార సబ్సిడీ పథకం నగదు బదిలీని అమలు చేయడం లేదా ఎన్ఎఫ్ఎస్ఏ నిబంధనల ప్రకారం సరసమైన ధరల దుకాణాల ద్వారా ఆహార ధాన్యాల పంపిణీని కొనసాగించడం ఐచ్ఛికమే.
ప్రధాన మంత్రి కార్యాలయం
మిజోరం ఆవిర్భావ దినోత్సవం సందర్భంగా రాష్ట్ర ప్రజలకు ప్రధానమంత్రి శుభాకాంక్షలు
మిజోరం అవతరణ దినోత్సవం సందర్భంగా ఆ రాష్ట్ర ప్రజలకు ప్రధానమంత్రి శ్రీ నరేంద్ర మోదీ శుభాకాంక్షలు తెలిపారు.
ఈ మేరకు ఒక ట్వీట్ ద్వారా ఇచ్చిన సందేశంలో...
"మిజోరం ప్రజలకు రాష్ట్ర అవతరణ దినోత్సవ శుభాకాంక్షలు. మిజో సజీవ సంస్కృతి, దేశ ప్రగతిలో మిజోరం సహకారం పట్ల భారతదేశం ఎంతో గర్విస్తోంది. మిజోరం ప్రజలకు చక్కని ఆరోగ్యం, శ్రేయస్సు కోసం నేను ఆ సర్వాంతర్యామిని ప్రార్థిస్తున్నాను" అని పేర్కొన్నారు.
ప్రధాన మంత్రి కార్యాలయం
పిచ్చుకల సంరక్షణ కృషిని అభినందించిన ప్రధానమంత్రి
పిచ్చుకల సంరక్షణ కోసం తన నివాసంలో అనేక ఏర్పాట్లు చేసిన రాజ్యసభ సభ్యుడు బ్రిజ్లాల్ కృషిని ప్రధానమంత్రి శ్రీ నరేంద్ర మోదీ అభినందించారు.
ఈ మేరకు రాజ్యసభ సభ్యుని ట్వీట్కు ప్రతిస్పందనగా పంపిన సందేశంలో:
“చాలా బాగుంది! మీరు చేస్తున్న కృషి అందరికీ ఎంతో స్ఫూర్తినిస్తుంది” అని ప్రధానమంత్రి పేర్కొన్నారు.
వినియోగదారు వ్యవహారాలు, ఆహార మరియు ప్రజా పంపిణీ మంత్రిత్వ శాఖ
2020-21 ఖరీఫ్ మార్కెటింగ్ సీజన్ లో ఎమ్.ఎస్.పి. కార్యకలాపాలు
2020-21 ఖరీఫ్ మార్కెటింగ్ సీజన్  లో భాగంగా, ప్రస్తుతం ఉన్న ఎమ్.ఎస్.పి. పథకాల ప్రకారం, 2020-21 ఖరీఫ్ పంటలను రైతుల నుండి ప్రభుత్వం ఎమ్.ఎస్.పి. వద్ద కొనుగోలు చేస్తూనే ఉంది.
వరి పండించే రాష్ట్రాలు, కేంద్ర పాలిత ప్రాంతాలైన పంజాబ్, హర్యానా, ఉత్తరప్రదేశ్, తెలంగాణా, ఉత్తరాఖండ్, తమిళనాడు, చండీగఢ్, జమ్మూ-కశ్మీర్, కేరళ, గుజరాత్, ఆంధ్రప్రదేశ్, ఒడిశా, మహారాష్ట్రలలో, 2020-21 ఖరీఫ్ వరి సేకరణ, సజావుగా సాగుతోంది. గత ఏడాది ఇదే కాలంలో కొనుగోలు చేసిన 270.24 లక్షల మెట్రిక్ టన్నుల వరి తో పోలిస్తే ఈ ఏడాది, 01.12.2020 తేదీ వరకు కొనుగోళ్ళు 19.29 శాతం ఎక్కువగా అంటే 322.38 లక్షల మెట్రిక్ టన్నుల మేర వరి కొనుగోళ్ళు జరిగాయి. మొత్తం 322.38 లక్షల మెట్రిక్ టన్నుల కొనుగోళ్ళలో, కేవలం పంజాబ్ లోనే 202.77 లక్షల మెట్రిక్ టన్నులు, అంటే మొత్తం సేకరణలో 62.90 శాతం మేర వరి కొనుగోళ్ళు జరిగాయి.
60,865.69 కోట్ల రూపాయల మేర ఎం.ఎస్.పి. విలువతో, సుమారు 30.41 లక్షల మంది రైతులు ఇప్పటికే కొనసాగుతున్న కె.ఎం.ఎస్. సేకరణ కార్యకలాపాల నుండి లబ్ధి పొందారు.
వీటితో పాటు, రాష్ట్రాల ప్రతిపాదనల ఆధారంగా, తమిళనాడు, కర్ణాటక, మహారాష్ట్ర, తెలంగాణ, గుజరాత్, హర్యానా, ఉత్తర ప్రదేశ్, ఒడిశా, రాజస్థాన్, ఆంధ్రప్రదేశ్ రాష్ట్రాలలో ధరల మద్దతు పధకం  కింద 2020-21 ఖరీఫ్ మార్కెటింగ్ సీజన్ కోసం 45.24 లక్షల మెట్రిక్ టన్నుల పప్పులు, నూనె గింజలను సేకరించడానికి అనుమతి ఇవ్వడం జరిగింది. వీటితో పాటు, ఆంధ్రప్రదేశ్, కర్ణాటక, తమిళనాడు, కేరళ రాష్ట్రాలకు 1.23 లక్షల మెట్రిక్ టన్నుల కొబ్బరి  కొనుగోలుకు కూడా అనుమతి ఇవ్వడం జరిగింది. ఇతర రాష్ట్రాలు / కేంద్ర పాలిత ప్రాంతాల కోసం ధర మద్దతు పథకం  కింద పప్పుధాన్యాలు, నూనెగింజలు, కొబ్బరి సేకరణకు కూడా ప్రతిపాదనలు స్వీకరించినప్పుడు అనుమతి ఇవ్వబడుతుంది. అప్పుడు, సంబంధిత రాష్ట్రాలు / కేంద్ర పాలిత ప్రాంతాలలో, గుర్తించిన పంట కాలం వ్యవధిలో మార్కెట్ రేటు, ఎం.ఎస్.పి. కంటే తక్కువగా ఉన్నట్లయితే, రాష్ట్రాలు గుర్తించిన సేకరణ ఏజెన్సీల ద్వారా సెంట్రల్ నోడల్ ఏజెన్సీలు, ఎఫ్.ఏ.క్యూ. గ్రేడ్ కు చెందిన ఈ పంటలను నమోదు చేసుకున్న రైతుల నుండి నేరుగా 2020-21 సంవత్సరానికి ప్రకటించిన ఎం.ఎస్.పి. వద్ద సేకరించవచ్చు.
2020 డిసెంబర్, 1వ తేదీ వరకు తమిళనాడు, మహారాష్ట్ర, గుజరాత్, హర్యానా, రాజస్థాన్ రాష్ట్రాల్లోని 62,899 మంది రైతుల నుండి 590.26 కోట్ల రూపాయల మేర ఎమ్.ఎస్.పి. విలువ కలిగిన 1,09,578.26 మెట్రిక్ టన్నుల పెసలు, మినుములు, వేరుశనగ కాయలు, సోయాబీన్ లను ప్రభుత్వం తన నోడల్ ఏజెన్సీ ల ద్వారా సేకరించింది.
అదేవిధంగా, 2020 డిసెంబర్, 1వ తేదీ వరకు, కర్ణాటక, తమిళనాడు రాష్ట్రాలలోని 3,961 మంది రైతులకు లబ్ది చేకూరే విధంగా 52.40 కోట్ల రూపాయల మేర ఎమ్.ఎస్.పి. విలువ కలిగిన 5,089 మెట్రిక్ టన్నుల కొబ్బరి  ని సేకరించడం జరిగింది. కొబ్బరి, మినుముల ధరల విషయానికి వస్తే, వీటిని ప్రధానంగా పండించే చాలా రాష్ట్రాల్లో, వీటి ధరలు ఎమ్.ఎస్.పి. కంటే ఎక్కువగా ఉన్నాయి. ఖరీఫ్ పప్పుధాన్యాలు, నూనెగింజల లభ్యత ఆధారంగా, ఆయా రాష్ట్రాలు నిర్ణయించిన తేదీ నుండి సంబంధిత రాష్ట్రాలు / కేంద్ర పాలిత ప్రాంతాల ప్రభుత్వాలు సేకరణను ప్రారంభించడానికి అవసరమైన ఏర్పాట్లు చేస్తున్నాయి.
ఎం.ఎస్.పి. కింద పత్తి విత్తన  సేకరణ కార్యకలాపాలు పంజాబ్, హర్యానా, రాజస్థాన్, మధ్యప్రదేశ్, తెలంగాణా, ఆంధ్రప్రదేశ్, మహారాష్ట్ర, గుజరాత్, ఒడిశా, కర్ణాటక రాష్ట్రాల్లో సజావుగా కొనసాగుతున్నాయి. 2020 డిసెంబర్, 1వ తేదీ వరకు 6,17,049 మంది రైతులకు లబ్ధి చేకూరే విధంగా మొత్తం 9,066.22 కోట్ల రూపాయల మేర ఎమ్.ఎస్.పి. విలువ కలిగిన 30,97,937 పత్తి బేళ్ళను సేకరించడం జరిగింది.